پاتانی دریگ
اُستاد پزل ھیات
واجہ اُستاد پزل ھیات یک راجی پگرے واھند اِنت ءُ آ یک راج دوستیں مردمے ءُ آئی جھد پہ بلوچی زبانءَ ستاکرز اَنت. آ تامر ساچی بہ بیت یا لبزانک بہ بیت واجہ پزل ھیاتءِ نام گرگ بیت من واجہ پزل ھیات ھچبر نہ دیستگ بلے آئی شائری ونتگ اَنت ءُ آئی تامر چاراِتگ اَنت ءُ منءَ آئی اِزم کاری باز دوست بیت ءُ آ یک جوانیں ازمکارے منی ءُ آئی پجاروکی چہ تامرساچیءَ بوتگ کہ واجہ ھمید موجءَ یک تامرےءِ چن ءُ لانچ کُت ءُ واجہ موج منی گورءَ آتک
منی آزمانکءِ ونت اَنت چہ منی آزمانکءَ ھیالے زرت ءُ درملکءِ نامءَ تامرےءِ بنگیج کت کہ تامرءِ تہءَ آ وت ازمکاری کنت ءُ منءُ واجہ اسمائیل ءُ ادگہ سنگتاں درملکءِ تہءَ کار کُتگ گُڑا ھمے تامرءِ سوج کاریء باروءَ واجہ ھمید موجءَ مدام واجہ پزل ھیاتءَ گوانکو جتگ ءُ گپ ءُ تران کُتگ ءُ یک روچے آئی گڑا منی نام گپت ءُ واجہ پزل ھیاتءِ گوما گپ ءُ تران بوت ءُ پدءَ بلوچ سینما دیوانءَ ما ھور بوتگیں ءُ بلوچ سینما دیوانءَ تامرانی باروءَ گپ ءُ تران بوتگءُ بیت ءُ بلوچ سینماءِ تہءَ جوانیں اُستاد گپ ءُ تران کن آَنت چوشکہ اُستاد ایوب آپشار ءُ اُستاد ڈاکٹر ھنیپ شرپپ ءُ اُستاد انور گلام اُستاد ابداللہ مومن ءُ اُساد جان بلوچ ءُ اُستاد آمران بلوچ ءُ اُساد ابدل جلیل بلوچ ءُ واجہ اُستاد پزل ھیات ءُ مئے واجھیں کماش ءُ اُستاد واجہ اسمائیل آزات ءُ دگہ بازیں برات اَنت کہ ھور اَنت پہ زبانءِ دیمرویءِ واستَ ء َ جھد کنگءَ اَنت ءُ چاھاں ما بازیں چیزے دربرتگ سالے ساری آدینگءِ روچءَ منی موکل اَت ءُ من وابءَ چہ دیرءَ پاد آتکاں ءُ جاھے من اڈ کت ارزبند کنگءَ اِتاں کہ گوانکوءِ ٹیلو ٹیلنگ ٹیلنگءَ لگ اِت من گوانکو جست کت دومی نیمگ ءَ بلوچی شیرکنیں توارے گوشاں کپت دل چہ گلا بال بوت دومی نیمگءَ واجہ اُستاد پزل ھیات اَت گوشت ےءِ کہ ما شمئے ملکءَ دوشی شپءَ آتکگ اِیں بلے ما آدینگءِ نمازءَ کنیں در کائیں پدءَ بھرینءَ روئیں من گوشت کہ شما کجا داشتگ من پیداگ آں. من ھما سھتءَ گُد بدل کُت ءُ کویتء. بازارءَ شُت آں ءُ آ منی ودارءَ اَت اَنت ءُ آیاں سک اشتاپ اَت کہ آ شپءَ پدءَ بھرینءَ واتر,کنگی اَت کہ آیانی شپءََ کار اَت ءُ ما دوساھت گوں واجہ پزل ھیاتءَ یک یادگاریں دیوانے کُت ءُ ما ھچ یکیم نہ بوت اِیں ءُ وھدءَ ھم گوما وپا نہ کتءُ گوش ئے زوت زوت روگءَ اَت ءُ آیاں مارا اجازت کت ءُ بھرینءَ شُت اَنت من وتی گسءَ آتک آں بلے من ءَ ھمے گمان بوت کہ من واجہ پزل ھیاتءَ چہ زمانگےءَ پجاہ کاراں.
 اَلی جُما زامرانی َ